Diari Oficial de la Generalitat Valenciana


Sumari del DOGV 9913, del 12-08-2024 (2024/7680)

RESOLUCIÓ de 23 de juliol de 2024, de la Conselleria d'Educació, Cultura, Universitats i Ocupació, per la qual s'actualitza la vigència de l'autorització del centre docent estranger El Limonar International School Villamartín, de San Miguel de Salinas.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9913

Data del DOGV
:   12-08-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/7680

CVE
:   MNXD-K-8307-4414

Data del document
:   23-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

*Antecedents de fet*

*Primer*. Mitjançant la Resolució de 25 de novembre de 2021, de la conselleria d'Educació, Cultura i Esport, s'actualitza l'autorització al centre estranger El Limonar International School Villamartín, de San Miguel de Salinas, per a la impartició dels següents ensenyaments del sistema educatiu britànic, amb validesa fins a novembre de 2023:

Des de Nursery (3 a 4 anys) fins a Year 13 (17 a 18 anys) per a un total de 750 llocs escolars d'alumnat espanyol i estranger.

*Segon*. En data 1 de febrer de 2024 la titularitat del centre sol·licita actualització de la vigència de l'autorització, aportant certificat actualitzat de l'entitat British Council per a impartir els mateixos ensenyaments i amb els mateixos llocs escolars per als quals va ser autoritzat, fins al final del curs acadèmic 2027-2028.

*Tercer*. La titularitat del centre declara no haver realitzat obres.

Quart. La Inspecció d’Educació de la Direcció Territorial d'Alacant informa favorablement en data 26 de juny de 2024 la relació actualitzada de professorat de llengua i cultura espanyola, així com de la llengua pròpia de la Comunitat Valenciana, aportada per la titularitat del centre.

*Fonaments de dret*

*Primer*. L'òrgan competent per a dictar la present resolució és la conselleria competent en matèria d'Educació, segons l'article 1 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022 es delega esta competència en la Secretaria Autonòmica d'Educació.

*Segon*. Vist que la sol·licitud d'actualització de l'autorització del centre complix els requisits establits en el Reial decret 806/1993, de 28 de maig, sobre règim de centres docents estrangers a Espanya.

De conformitat amb els antecedents de fet i considerats els fonaments de dret,

RESOLC

*Primer*

Actualitzar la vigència de l'autorització del centre, en els termes que s'especifiquen a continuació

Codi del centre: 55147043.

Denominació genèrica del centre: centre docent privat estranger.

Denominació específica del centre: El Limonar International School Villamartín.

Titularitat: Elis Cognita, SLU.

Domicili: carrer Filipines (Urbanització Blue Lagoon).

Localitat: San Miguel de Salinas.

Província: Alacant.

Ensenyaments del sistema educatiu britànic:

Des de Nursery (3 a 4 anys) fins al curs Year 13 (17 a 18 anys), amb 750 llocs escolars per a alumnat espanyol i estranger.

Vigència de l’autorització: fins la finalització del curs 2027-2028.

*Segon*

Abans que finalitze la vigència d'esta autorització, la titularitat del centre haurà d'aportar la certificació actualitzada, expedida per la corresponent representació diplomàtica acreditada a Espanya, en la qual conste, fefaentment, que els ensenyaments tindran validesa oficial plena al país d'origen, i que el centre reunix els requisits que exigix el país d'origen. En cas de no aportar a esta Conselleria esta certificació, podrà procedir-se d'ofici a la revocació de l'autorització del centre.

La presente resolució donarà lloc a les corresponents inscripcions en el Registre de centres docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:

a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.

b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.

Per a les persones interessades que no siguen objecte de notificació, els terminis començaran a comptar des de l'endemà de la seua publicació en el *Diari Oficial de la Generalitat Valenciana*.

  

València, 23 de juliol de 2024

(p. d. R 13.04.2022, DOGV 9328, 29.04.2022)

Daniel McEvoy Bravo

Secretari autonòmic d’Educació